
Съобщение за пресата
ОБРАЗОВАТЕЛНИ ПОЛИТИКИ В 21 ВЕК
535904-LLP-1-2012-1-BG-KA1-KA1ECETA2
Международна конференция “Образователни политики в 21 век” ще се проведе на 12, 13 и 14 март 2014 г.  в Интерекспо Център на бул. Цариградско шосе №147 в София. Конференцията е заключително събитие в едногодишен проект, реализиран с финансовата подкрепа на ЕК по Програмата за учене през целия живот. Партньори в проекта са Департамента за информация и повишаване квалификацията на учителите (ДИПКУ) към Тракийски университет в Стара Загора, Сдружение „Център за творческо обучение”  и Регионален инспекторат по образованието София-град.
Задачата на проекта и на конференцията е да повишат информираността в България за Стратегическата рамка за Европейско сътрудничество “Образование и обучение 2020” (2009/C 119/02), която е част от общата стратегия за растеж на Европейската общност. С тази цел в България бяха организирани семинари, на които пред учители, директори, университетски преподаватели, преподаватели и мениджъри в школи за неформално обучение и други институции  и организации в сферата на българското образование бяха представени примери за успешни образователни политики и практики, осъществени в Европейските страни и бяха популяризирани в национален контекст водещи образователни практики.

В Конференцията ще вземат участие чуждестранни лектори от Великобритания, Испания, Финландия, Малта, Румъния, Унгария и Хърватска с доклади и практически семинари по теми като «Образователен коучинг», «Организация на учебния процес», «Как да се справяме с поведенчески проблеми в клас», «ИКТ в образованието» и др. Над 50 български специалисти от различни образователни институции също ще представят резултати от своята работа.
Други теми в конференцията са: 
· Качество на образованието и конкурентност на учебните институции
· Решаване на проблема с ранното отпадане от образование
· Ключови компетентности за учене през целия живот
· Връзка между образованието и бизнеса; професионално обучение; стажове и практики
· Валидиране на образованието: признаване на образователни и квалификационни степени, мобилност, удостоверяване на неформалното обучение
· Финансови инструменти на ЕС в образованието – Програмата Еразъм+
· Креативна класна стая
На 07.03. от 10:00 ч. в БТА  (адрес: София, бул. "Цариградско шосе" 49) ще се проведе прес-конференция с участието на г-жа Ваня Кастрева, началник РИО София-град, доц. д-р Димитрина Брънекова, директор на ДИПКУ при Тракийския университет в Стара Загора и Александър Ангелов, Център за творческо обучение. 

Контакти: 
Център за творческо обучение 
тел. 02 408 0326, ел. поща edu21@cct.bg 
Проектът „Образователни политики в 21 век” – Еду21  е финансиран с подкрепата на Европейската комисия.
Това прес-съобщение отразява само личните виждания на неговия автор и от Комисията не може да бъде търсена отговорност за използването на съдържащата се в него информация.


